Diari Oficial de la Generalitat Valenciana


Sumari del DOGV 5737, del 08-04-2008 (2008/3624)

ACORD de 23 de gener de 2008, de la Comissió Territorial d'Urbanisme de València, relatiu a la correcció errades de la modificació del Pla parcial residencial oest platja de Piles.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3624


Data del document
:   23-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Piles
    * pla d'urbanisme
    * administració local

ACORD de 23 de gener de 2008, de la Comissió Territorial d'Urbanisme de València, relatiu a la correcció errades de la modificació del Pla parcial residencial oest platja de Piles. [2008/3624]  
En relació amb l'expedient remés per l'Ajuntament de Piles, relatiu a la correcció d'errades materials de la modificació del Pla parcial residencial oest platja, es ressalten els següents antecedents i fonaments jurídics:  
ANTECEDENTS  
U. Antecedents administratius. Mitjançant una resolució de l'Alcaldia de data 19 de novembre de 2007, es remet a aquest Servei Territorial, en data 20 de novembre de 2007, una còpia de l'expedient (amb Pla parcial i adjuntant els plànols corregits) de correcció d'errades que es deriva del document de la Modificació del pla parcial residencial oest platja, aprovat definitivament per acord de la Comissió Territorial d'Urbanisme de data 13 de novembre de 2002.  
La 2ª Modificació del pla parcial va ser aprovada definitivament per l'Ajuntament de Piles en data 26 d'octubre de 2006 i va ser remesa a aquests Serveis Territorials en data 18 de juliol de 2007, de conformitat amb el que estableix l'art. 106 de la Llei 16/2005, urbanística valenciana (en endavant LUV). En observar-se en el projecte els errors objecte de l'expedient en estudi, des d'aquests Serveis Territorials es va instar el Gabinet Jurídic de la Generalitat Valenciana perquè impugnara davant de la jurisdicció contenciosa administrativa l'acord d'aprovació definitiva de l'Ajuntament.  
Dos. Objecte. L'expedient té com a objecte la rectificació de l'error de grafisme que figura en el plànol d'ordenació detallada (plànol O-2) del document de modificació del Pla parcial residencial oest platja, aprovat definitivament per acord de la Comissió Territorial d'Urbanisme de data 13 de novembre de 2002. Aquest error es produeix en haver-se grafiat a les zones d'equipament Eq-5 i Eq-7 unes "aparents zones verdes", quan en realitat es tractava de zones d'equipament.  
En conseqüència, l'esmentat error desequilibraria el compliment dels estàndards dotacionals de la xarxa secundària, concretament en equipaments, en computar part d'aquests com a zona verda; per tot això, del mesurament de superfícies gràfiques del projecte aprovat per la CTU, s'obtenen les cessions següents:  
Zones verdes 31.113,03 m² 11,44%  
Equipaments 26.103,97 m² 9,60%  
Segons els plànols corregits, els estàndards dotacionals sí que es complirien, en tornar a computar les zones verdes en qüestió com a equipaments:  
IEB residencial 0,60 m²sostre/m²sòl Mod. PP. RPCV  
Zones verdes 27.247 m² 10,03% 27.184 m² 10%  
Equipaments 29.970 m² 11,02% 29.903 m² 11%  
Tercer. Planejament vigent. Piles disposa d'homologació global del Pla general, aprovat per la Comissió Territorial d'Urbanisme, de data 1 de febrer de 2000.  
Quart. Informe de la comissió informativa  
La Comissió Informativa de la Comissió Territorial d'Urbanisme de València, en sessió celebrada l'11 de gener de 2008, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
FONAMENTS JURÍDICS  
Primer. Valoració global. L'expedient que ens ocupa, instat per l'Ajuntament de Piles, troba suport legal en les facultats que tenen les administracions publiques per a rectificar en qualsevol moment els errors materials de fet o aritmètics existents en els seus actes, d'acord amb el que disposa l'article 105 paràgraf 2n de la Llei 30/1992, de RJAP-PAC, en la redacció donada per la Llei 4/1999.  
Pel que fa al fons de l'assumpte, les rectificacions preteses, únicament en l'àmbit gràfic, es justifiquen per un error material en la documentació analitzada per a realitzar l'informe de la CTU de 13 de novembre de 2002 pel qual s'aprova definitivament la modificació del Pla parcial residencial oest platja; en conseqüència, no s'aprecia inconvenient legal que impedisca l'aprovació autonòmica de la correcció d'errades en estudi.  
Segon. Òrgan competent  
La Comissió Territorial d'Urbanisme, a proposta de la directora general d'Ordenació Territorial és l'òrgan competent per a resoldre sobre l'aprovació definitiva dels plans generals - i de les seues modificacions - de municipis de menys de 50.000 habitants, de conformitat amb el que disposa l'art. 94 LUV, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels organs territorials i urbanístics de la Generalitat Valenciana.  
A la vista de quant antecedeix la Comissió Territorial d'Urbanisme de data 23 de gener de 2008, per unanimitat, acorda: aprovar definitivament la correcció d'errades de la modificació del Pla parcial residencial oest platja de Piles i proposar al Gabinet Jurídic de la Generalitat Valenciana desistir de la interposició del recurs contenciós administratiu contra l'acord adoptat per l'Ajuntament de Piles relatiu a l'aprovació definitiva de la Modificació del Pla Parcial sector residencial oest platja.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons disposa l'article 68.3c) de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà a la data de recepció d'aquesta notificació.  
Si és el cas les administracions públiques poden formular requeriment d'anul'lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c) de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà a la data de recepció d'aquesta notificació. L'esmentat article 44 de la Llei 29/1998 estableix literalment: "Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul'le o revoque l'acte, faça cessar o modifique l'actuació material, o inicie l'activitat a què estiga obligada".  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crea oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 23 de gener de 2008.- La secretària de la Comissió Territorial d'Urbanisme:Concepción del Campo Ram de Viu